…. napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

# 2020. december

**Tárgy:** Integrált járó beteg ellátás megvalósítása az Egészséges Budapest Program keretében projekthez kapcsolódó Beruházási Ügynökséggel való együttműködési megállapodás

**Készítette: ……………………….**

Pecséri Rita

építészeti osztályvezető

**Egyeztetve: ………………………**

Keszei Zsolt

beruházási igazgató

**Látta**: ………………………………….

 dr. Szalai Tibor

 jegyző

 …………………………………….

 dr. Silye Tamás

 jegyzői igazgató

 ***Nyílt anyag!***

**Tisztelt Képviselő-testület!**

Az Egészséges Budapest Program keretében megvalósuló járóbeteg-szakellátás fejlesztéshez szükséges feladatokról szóló 1673/2017. (IX.21.) Kormány határozatban rögzített 6.808.627.130.- forint támogatási összeg alapján az Emberi Erőforrások Minisztériuma (továbbiakban: EMMI) 2018. és 2019. években Támogatói Okiratot bocsátott ki a Budapest Főváros II. Kerület Önkormányzat részére a II. kerület Frankel Leó út 80-82. szám alatt megvalósuló beruházás megindítására.

A 2018. évi CXXXVIII. törvény, valamint a 299/2018. (XII.27.) Kormány rendelet értelmében a központi költségvetési támogatás felhasználásával megvalósuló önkormányzati magasépítési beruházások esetén, amelyek kivitelezési becsült értéke meghaladja az ÁMB rendeletben meghatározott értékhatárt, a beruházás tervellenőre, beruházás-lebonyolítója és építési műszaki ellenőre, valamint járulékos közbeszerzési szolgáltatója kizárólagos joggal a Beruházási Ügynökség (továbbiakban: BEÜ-BMSK). A tárgyi fejlesztés megvalósítása során Budapest Főváros II. Kerület Önkormányzata és a BEÜ-BMSK Megbízási Szerződés keretében jogosult együttműködésre.

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**H A T Á R O Z A T I J A V A S L A T**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a véleményén alapul az alábbiak szerint:

A Polgármester úgy dönt, hogy az Egészséges Budapest Program keretében megvalósuló járóbeteg-szakellátás fejlesztéshez szükséges feladatokról szóló 1673/2017. (IX.21.) Kormány határozatban rögzített 6.808.627.130.- forint támogatási összeg felhasználásával megvalósuló beruházás lebonyolításának a folytatásához a Budapest Főváros II. Kerületi Önkormányzat és a BMSK Beruházási, Műszaki fejlesztési, Sportüzemeltetési és Közbeszerzési Zártkörűen működő Részvénytársaság között a Megbízási Szerződések aláírásra kerülnek, két témában:

1. helyi önkormányzat részére járulékos közbeszerzési szolgáltatások nyújtására
2. helyi önkormányzat részére tervellenőri, beruházás-lebonyolítói és építési műszaki ellenőri feladatok ellátására.

Felelős: Polgármester

Határidő: azonnal

Budapest, 2020. december 14.

**Őrsi Gergely**

**Polgármester**

**Mellékletek**:

1. megbízási szerződés tervezet helyi önkormányzat részére járulékos közbeszerzési szolgáltatások nyújtására
2. „ÁSZF” helyi önkormányzat részére járulékos közbeszerzési szolgáltatások nyújtására
3. megbízási szerződés tervezet helyi önkormányzat részére tervellenőri, beruházás-lebonyolítói és építési műszaki ellenőri feladatok ellátására.
4. „ÁSZF” helyi önkormányzat részére tervellenőri, beruházás-lebonyolítói és építési műszaki ellenőri feladatok ellátására